FC Flora jalgpallimeeskond kaotas Tbilisis Boris Paitšidze nimelisel staadionil peetud UEFA Euroopa Liiga avaringi kohtumises kohalikule Dinamole 1:2.
33. minutil lõi Alo Dupikov peaga üpris heast olukorrast mööda. Seisuga 1:1 ka avapoolaeg lõppes.
Teise poolaja alguses oli mitu ärevat momenti Flora värava ees, kuid viigiseis püsis. 60. minutil sai Oliver Konsa hoiatuse katse eest penaltit teenida.
Järgnes 63. minutil
hoiatus Teet Allasele ja ka veidi arusaamatuks jäänud põhjus penaltiks
Flora väravasse. Ilmselt oli käega mäng. Igatahes lõi Levan Khmaladze
penalti kindlalt väravasse - 2:1.
72. minutil näppas Oliver Konsa vastastelt palli ja pääses tühja väravaga silmitsi, kuid nurk oli liiga terav ja väravajoonele jõudis kaitsja ette.
Korduskohtumine on nädala pärast Tallinnas.
FC Flora algkoosseis: Stanislav Pedõk, Siksten Kasimir, Valeri Minkenen, Oliver Konsa, Sergei Mošnikov, Siim Luts, Alo Dupikov, Karl Palatu, Markus Jürgenson, Gert Kams, Teet Allas.